Griekwastad-moorde: Seun het 'pragtige persoonlikheid' | Maroela Media
Die jong seun wat die Steenkamp-gesin in Griekwastad vermoor het, was tydens laerskool en hoërskool 'n goed-aangepaste individu, het die Noord-Kaapse hooggeregshof Dinsdag gehoor.
Regterpresident Frans Kgomo hoor tans getuienis aan ter versagting in die vonnisoplegging van die 17-jarige seun wat skuldig bevind is aan die moorde. "Dit blyk dat die seun sosiaal goed aangepas het en goeie verhoudinge met vriende gevorm het," het Eon Sonnekus, 'n kriminoloog, getuig.
Riaan Bode, die seun se regsverteenwoordiger, het Sonnekus as die verdediging se eerste getuie geroep om ter strafversagting te getuig. Sonnekus het getuig dat een van die seun se vriendinne verduidelik het dat hy haar en haar vriende altyd baie goed behandel het.
Sonnekus sê die vriendin het baie tyd saam met die seun oor naweke deurgebring en dat sy by tye alleen saam met hom in die veld was. "Hy het haar soos 'n dame behandel. Die meisie was nie bang vir die seun nie."
Sonnekus het ook oor die seun se karakter getuig en sê bewyse dui daarop dat hy 'n regte plaasseun was. Die hof het gehoor dat die seun nooit rof gespeel het of ander kinders geboelie het nie. Hy was 'n rustelose kind wat konstant wou besig bly. Ander kinders was nooit bang as hy vuurwapens hanteer het nie en hy het dit altyd in 'n veilige manier gedoen.
Sonnekus sê volgens die seun se grootouers het hy 'n pragtige persoonlikheid. "Die grootouers het getuig van goeie karaktereienskappe." Sonnekus sê die seun se goeie karakter is ook deur vriende bevestig. Hy sê die seun is steeds in sy vroeë adolessente ontwikkeling en nie 'n geharde krimineel nie.
"Die programme van korrektiewe dienste moet 'n kans gegun word om die seun se gedrag te hervorm." Sonnekus het ook getuig oor die seun se gedrag sedert die moorde. Die saak duur voort.
Die 17-jarige is skuldig bevind aan die moord op Deon Steenkamp (44), sy vrou Christel (43) en hul dogter Marthella (14). Hy is ook daaraan skuldig bevind dat hy Marthella verkrag het en 'n klag van dwarsboming van die gereg.
griekwastad Marthella Steenkamp moordverhoor
Ongelooflik! Hulle beeld hom as 'n engel uit. Sou eerder dink dat as hy hom so goed voordoen en dan kan verkrag en moor … dan is hy eintlik boos.
Hy't mooi maniere gehad,is goed opgevoed,het goed met sy ouers&suster oor die weg gekom. Hulle was ook nie bang vir hom nie…,MAAR kyk waar's hulle nou….
Dit is nou soos ware christene klink ne? julle kommentaar is uiters swak en laat 'n geur van swak karakter deur. Ek sou my kop in skaamte laat sak as ek julle was. As daar so iets sou bestaan by julle.
Jul almal oordeel iemand wat nog nie eers skuldig bevivd is nie jy is onskuldig tot skuldig bevind.se nou net een van jul was in sy skoene n iemand anders het die moord gepleeg n bleik als dat jy die skuldige is wat sou jy doen as jy geoordeel word n volgens wat ek verstaan se die Bybel jy mag nie oordeel ni so as jul sogename christene is hkm oordeel jul ander vra maar net
Jip. Modelseun. Tot sy kop weer uithak. Dan wil ek sien hoe dans diegene wat hom so ophemel, rond. Manupileerder uit die boonste rakke. Gee hom 'n medalje.